கேள்வி: குழ. செல்லையா பற்றி தகவல் சொல்.
பதில்: குழ. செல்லையா (சொல்லரசு என்றும் அழைக்கப்பட்டார்) (மறைவு: 23 நவம்பர் 2017) என்பவர் தமிழ்நாடு சேர்ந்த ஒரு அரசியல்வாதியும், பேராவூரணி (சட்டமன்றத் தொகுதி) முன்னாள் சட்டமன்ற உறுப்பினருமாவார். இவர் அதிமுகவைச் சேர்ந்தவர். இவர் தஞ்சாவூர் மாவட்டம், பேராவூரணியையடுத்த முதுகாடு ஊராட்சி கிராமத்தைச் சேர்ந்தவர். தொடக்கத்தில் திமுகவில் இருந்த இவர். தமிழ்நாடு சட்டமன்றத் தேர்தல், 1971 போட்டியிட கட்சியில் வாய்ப்பு அளிக்கப்படாததால் பேராவூரணி (சட்டமன்றத் தொகுதி) சுயேட்சையாக போட்டியிட்டு வெற்றி பெற்றார். பின்னர், எம். ஜி. ஆர் அதிமுகவை தொடங்கியபோது, அதன் விண்ணப்பப் படிவத்தில் எம்ஜிஆர் முதலாவதாகவும், குழ. செல்லையா ஐந்தாவது நபராகவும் கையெழுத்திட்டார். பின்னர் அதிமுக மாநில விவசாய பிரிவு செயலாளராக இருந்தார். இடையில் தமிழ்நாடு முத்தரையர் சங்கத்தை தொடங்கி அதன் தலைவராகவும் செயல்பட்டார்.